Naarajärvi (Äänekoski)

**Naarajärvi** on Keski-Suomessa Äänekoskella Äänekosken ja Hietaman välissä sijaitseva Saarijärven reitin läpivirtausjärvi järvi. Se sijaitsee noin 40&nbsp;kilometriä Jyväskylästä pohjoiseen.

## Maantietoa
Naarajärvi on 3,6&nbsp;kilometriä pitkä ja 2,3&nbsp;kilometriä leveä. Sen pinta-ala on 207&nbsp;hehtaaria eli 2,1&nbsp;neliökilometriä. Järvi sijaitsee koillis-lounais -suuntaisessa laaksossa, jonka kaakkoispuolella kohoavat Onnelanmäki, Mansikkavuori, Rannanmäki, Viinakallion mäet ja Ahkiovuori. Rannanmäen huippu yltää 175&nbsp;metrin korkeuteen mpy. Järven luoteispuoli on loivaa ja paikoin alavaa aluetta, jossa kauempana pohjoisessa sijaitsevan Känkänmäen loivat rinteen viettävät järveä kohti. Järvi on muodoltaan kaksiosainen ja järvenosia yhdistää keskellä sijaitseva alle 150&nbsp;metriä leveä Kuikkasalmi. Järveä jakamassa on kilometrin pituinen niemimaa. Yläjuoksulla sijaitseva eteläinen järvenosan rantaviiva on mutkitteleva. Siitä työntyy luoteeseen päin matala Nevalahti ja kaakkoon leveä Töllönlahti. Kuikansalmen lähellä on lyhyt mutta syvä Porrinlahti. Järvellä on mukaan neljä saarta, jotka sijaitsevat eteläisellä järvenosalla. Korkein saari on kallioinen Pukkisaari. Pohjoispuolen järvenosassa työntyy niemimaan viereen kapeasuinen Hangaslahti. Muuten järvenosa on leveä ja rantaviivaltaan selkeä. Järven itäpäässä sijaitsevat pienet Iso- ja Pieni Ahkiolahti. Kolmas lahti on Naarakoskeen päättyvä luusua.

Järvi on luodattu ja siitä on julkaistu syvyyskartat. Järven tilavuudeksi on määritetty 10,18&nbsp;miljoonaa kuutiometriä, jolloin sen keskisyvyydeksi on määritetty 4,9&nbsp;metriä. Sen syvänteessä on 31,9&nbsp;metriä syvää ja syvänne sijaitsee keskellä pohjoista järvenosaa syvännejakson länsipäässä . Myös eteläisessä järvenosassa on oma syvännejakso, mutta siinä syvin kohta ylettyy yli 13&nbsp;metrin syvyyteen.

Järven rantaviivan pituus on 16,5&nbsp;kilometriä, josta silmämääräisesti kolmasosa on peltomaata ja loput metsää. Kaakkoisilla rannoilla on harvakseltaan vapaa-ajan asuntoja ja Töllönlahden rannoilla kiinteää asutusta. Eteläosan itärannoilla sijaitsevat Kinnarin, Hietaman ja Hankapohjan kulmakunnat. Niitä yhdistää kylätie, joka ohittaa järven sen länsipuolelta. Jyväskylä–Haapajärvi-rata kääntyy järven pohjoispuolelle ja ylittää ensin Naarakosken ja Kuhnamon tullessaan Äänekoskelle.

## Hydrologiaa
Naarajärvi sijaitsee Saarijärven reitin alajuoksulla ja Suojoki laskee siihen suoraan Kiimasjärvestä. Suojoessa sijaitsevassa Hietamankosken vesivoimalaitoksessa mitataan vedenpinnan korkeuksia ja virtaamia. Yläpuolisen valuma-alueen pinta-alaksi on ilmoitettu 3&nbsp;120&nbsp;neliökilometriä ja sen järvisyydeksi 9,24&nbsp;%.

Naarajärven virtaamatiedot on arvioitu lähes saman suuruisiksi kuin Suojoessa sijaitsevalla Hietamankosken vesivoimalaitoksellakin. Sen lähtövirtaamat ovat keskivirtaamana&nbsp;(MQ) olleet 30,26&nbsp;kuutiometriä sekunnissa (m³/s  tai 32&nbsp;m³/s vuosina 1984–2010 ), keskiylivirtaamana&nbsp;(MHQ) 99,04&nbsp;m³/s  ja keskialivirtaamana&nbsp;(MNQ) 2,67&nbsp;m³/s. Virtaama-arvot on mitattu vuosina 1976–2022. Pienin mitattu virtaama&nbsp;(NQ) on 0&nbsp;m³/s, joka sattui viimeksi 15.5.1982, ja suurin virtaama&nbsp;(HQ) on 167,00&nbsp;m³/s, joka mitattiin 27.11.2018.

Kyseisellä keskivirtaamalla järven teoreettinen viipymä on noin 3,9 vuorokautta.

## Vesistösuhteet
Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen&nbsp;(14.6) Saarijärven alue|Saarijärven alueella&nbsp;(14.61), jonka Naarajärven alueeseen&nbsp;(14.611) järvi kuuluu. Järvi kuuluu Saarijärven reitin alajuoksulle, missä Suojoki Kiimasjärvestä Naarajärveen ja Naarajärvi Naarakoskessa Kuhnamoon, joka kuuluu jo Leppäveden–Kynsiveden alueeseen (14.3). Kiimasjärven vedenpinnan korkeus on 107,5&nbsp;metriä, Naarajärven 93,9&nbsp;metriä ja Kuhnamon 91,8&nbsp;metriä mpy.

Naarajärven alueeseen kuuluu Naarajärven lisäksi Ukonlampi, joka laskee Nevalahteen, Sarjanlampi ja Ala-Lapinlampi, jotka laskevat myös Nevalahteen omaa yhteistä laskuojaansa myöten. Muiden tulo-ojien valuma-alueet ovat järvettömiä.

## Huomioita

## Lähteet